EELNÕU

20.06.2025

**Maaparandusseaduse ja riigivaraseaduse muutmise seadus**

**§ 1. Maaparandusseaduse muutmine**

Maaparandusseaduses tehakse järgmised muudatused:

**1)** paragrahvi 26 lõike 5 punktis 2, § 35 lõikes 4 ja § 36 lõikes 1 asendatakse tekstiosa „2–5“ tekstiosaga „2–4“;

**2)** paragrahvi 33 lõikes 8 asendatakse tekstiosa „lõigetes 2 ja 5“ tekstiosaga „lõikes 2“;

**3)** paragrahvi 36 lõiked 5–7 ja 9 ning § 37 lõike 1 punkt 4 tunnistatakse kehtetuks;

**4)** seadust täiendatakse §-ga 981 järgmises sõnastuses:

„**§** **981. Kasutusloa antuks lugemine enne 2003.** **aasta 1.** **juulit ehitatud maaparandussüsteemile, mis on maaparandussüsteemide registrisse kandmata**

(1) Enne 2003. aasta 1. juulit ehitatud maaparandussüsteemile, mis on maaparandussüsteemide registrisse kandmata, loetakse kasutusluba antuks, kui veejuhtmete võrk:

1) paikneb peamiselt metsamaa kõlvikuna maakatastrisse kantud metsamaal ja

2) on kantud Eesti topograafia andmekogusse (edaspidi *topograafia andmekogu*).

(2) Veejuhtmete võrgu topograafia andmekogusse kandmiseks esitatakse Maa- ja Ruumiametile maaparandussüsteemi mõõdistamisjoonis (edaspidi *mõõdistamisjoonis*).

(3) Mõõdistamisjooniselt peavad nähtuma järgmised andmed:

1) suubla ja maaparandussüsteemi suubumiskohas suubla põhja kõrgusarv;

2) maaparandussüsteemi hooned ja rajatised ning vee voolusuund rajatistes;

3) maaparandussüsteemi võimalik maa-ala ulatus;

4) katastriüksuse piir ja katastritunnus;

5) kasutatav mõõtkava;

6) põhja-lõuna suuna tähis;

7) kasutatud tingmärkide selgitus.

(4) Mõõdistamisjoonis peab vastama käesoleva seaduse § 17 lõike 5 alusel kehtestatud õigusaktis sätestatud täpsusnõudele.

(5) Koos mõõdistamisjoonisega esitatakse Maa- ja Ruumiametile kinnitus selle kohta, et käesoleva paragrahvi lõikes 1 nimetatud maaparandussüsteem on ehitatud enne 2003. aasta 1. juulit.

(6) Maa- ja Ruumiamet määrab käesoleva paragrahvi lõikes 1 nimetatud maaparandussüsteemi võimaliku maa-ala ulatuse ning kannab maaparandussüsteemi maaparandussüsteemide registrisse. Käesoleva paragrahvi lõikes 1 nimetatud maaparandussüsteemi võimaliku maa-ala ulatuseks määratakse kuivendusvõrgu äärmisest veejuhtmest üldjuhul kuni 80 meetrit väljapoole. Mõõdistamisjoonise olemasolul määratakse käesoleva paragrahvi lõikes 1 nimetatud maaparandussüsteemi võimaliku maa-ala ulatuseks kuni pool käesoleva seaduse § 16 lõike 4 alusel kehtestatud maaparandussüsteemi projekteerimisnorme reguleerivas õigusaktis sätestatud metsakuivenduskraavide vahekaugusest.

(7) Maa- ja Ruumiamet teavitab maaomanikku käesoleva paragrahvi lõikes 1 nimetatud maaparandussüsteemi maaparandussüsteemide registrisse kandmisest.

(8) Käesoleva paragrahvi lõikes 1 nimetatud maaparandussüsteemi suhtes ei kohaldata käesolevas seaduses sätestatud nõudeid.

(9) Käesoleva paragrahvi lõikes 1 nimetatud maaparandussüsteemil tehakse maaparandushoidu hea tava kohaselt.

(10) Käesoleva paragrahvi lõikes 1 nimetatud maaparandussüsteemi rekonstrueerimise korral kohaldatakse käesolevas seaduses maaparandussüsteemi ehitamise kohta sätestatut.

(11) Pärast käesoleva paragrahvi lõikes 1 nimetatud maaparandussüsteemi rekonstrueerimist kohaldatakse tema suhtes käesolevas seaduses sätestatud nõudeid.

(12) Enne käesoleva paragrahvi jõustumist alustatud käesoleva paragrahvi lõikes 1 nimetatud maaparandussüsteemile kasutusloa antuks lugemise menetlusele kohaldatakse käesolevas paragrahvis sätestatut.

(13) Maaparandussüsteemile enne käesoleva paragrahvi jõustumist alustatud kasutusloa antuks lugemise menetlusele kohaldatakse enne selle paragrahvi jõustumist kehtinud õigusnorme, välja arvatud käesoleva seaduse § 102, kui maaparandussüsteem on ehitatud enne 2003. aasta 1. juulit ja on maaparandussüsteemide registrisse kandmata ning veejuhtmete võrk ei vasta käesoleva paragrahvi lõike 1 punktides 1 ja 2 sätestatud nõuetele.“;

**5)** paragrahvid 99–103 tunnistatakse kehtetuks.

**§ 2. Riigivaraseaduse muutmine**

Riigivaraseaduses tehakse järgmised muudatused:

**1)** paragrahvi 19 lõige 7 tunnistatakse kehtetuks;

**2)** paragrahvi 37 lõige 8 muudetakse ja sõnastatakse järgmiselt:

„(8) Maatulundusmaa sihtotstarbega kinnisasja, mille koosseisus on vähemalt kaks hektarit põllumajanduslikult kasutatavat haritava maa või loodusliku rohumaa või mõlema nimetatud maa kõlvikut, võib võõrandada üksnes Regionaal- ja Põllumajandusministeeriumi nõusolekul.“;

**3)** paragrahvi 37 täiendatakse lõikega 9 järgmises sõnastuses:

„(9) Regionaal- ja Põllumajandusministeerium võib käesoleva paragrahvi lõike 8 kohasest nõusoleku andmisest keelduda, kui võõrandatav kinnisasi või selle osa:

1) paikneb väärtusliku põllumajandusmaa massiivil või väärtuslikul püsirohumaal;

2) on viimase kolme aasta jooksul olnud põllumajanduslikus kasutuses;

3) osutub vajalikuks muul avalikul eesmärgil.“.

**§ 3. Seaduse jõustumine**

Käesolev seadus jõustub 2026. aasta 1. jaanuaril.

Lauri Hussar

Riigikogu esimees

Tallinn, ….. ……. 2025

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_